**Distanța dintre noi**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Distanța dintre noi e-atât de sumbră...

Prin ochii unui corb, poemul meu

Pe trupul tău se-ntinde ca o umbră,

Dând timpul nostru zeilor trofeu.

Ne pierdem, simultan, într-o visare,

Distanța dintre noi, un vis răpus,

Un gând ciudat, lovește, și cât doare!

În lipsa ta, destinul m-a străpuns.

S-au rătăcit pupilele prin toamnă,

E-atât de rece noaptea fără tine.

În mine vântul frunzele răstoarnă

Și ochii varsă lacrimi mai puține.